LIETUVOS MOKSLO TARYBOS

NUTARIMAS

Dėl FINANSINIŲ PARAIŠKŲ JUNGTINĖJE BALTIJOS JŪROS MOKslINIŲ TYRIMŲ PROGRAMOJE BONUS TEIKIMO, JŲ VERTINIMO, LĖŠŲ SKYRIMO, ATASKAITŲ TEIKIMO IR VERTINIMO TVARKOS APRAŠO PATVIRTINIMO

2011 m. sausio 17 d. Nr. VII-60

Vilnius

Lietuvos mokslo taryba, atsižvelgdama į 2010 m. kovo 19 d. Lietuvos Respublikos švietimo ir mokslo ministerijos raštą Nr. SR-44-01-23, nutaria:

patvirtinti Finansinių paraiškų Jungtinėje Baltijos jūros mokslinių tyrimų programoje BONUS teikimo, jų vertinimo, lėšų skyrimo, ataskaitų teikimo ir vertinimo tvarkos aprašą (pridedama).

Tarybos pirmininkas	Eugenijus Butkus

_________________

PATVIRTINTA

Lietuvos mokslo tarybos

2011 m. sausio 17 d.

nutarimu Nr. VII-60

FINANSINIŲ PARAIŠKŲ JUNGTINĖJE BALTIJOS JŪROS MOKslINIŲ TYRIMŲ PROGRAMOJE BONUS TEIKIMO, JŲ VERTINIMO, LĖŠŲ SKYRIMO, ATASKAITŲ TEIKIMO IR VERTINIMO TVARKOS APRAŠAS

I. BENDROSIOS NUOSTATOS

1. Finansinių paraiškų Jungtinėje Baltijos jūros mokslinių tyrimų programoje BONUS, įgyvendinamoje pagal 7-osios bendrosios mokslinių tyrimų, technologinės plėtros ir demonstracinės veiklos programos ERA-NET Plius finansavimo schemą (toliau – BONUS programa), teikimo, jų vertinimo, lėšų skyrimo, ataskaitų teikimo ir vertinimo tvarkos aprašas (toliau – Aprašas) reglamentuoja paraiškų teikimo, siekiant gauti finansavimą BONUS programos projektams vykdyti, šių paraiškų vertinimo, lėšų skyrimo, ataskaitų teikimo bei vertinimo Lietuvos mokslo taryboje (toliau – Taryba) tvarką.

2. Šis Aprašas taikomas Lietuvos mokslo ir studijų institucijoms, vykdančioms BONUS programos projektus, kurie yra patvirtinti BONUS EEIG Valdymo komiteto.

3. Apraše vartojamos sąvokos:

BONUS EEIG – Baltijos jūros valstybių įkurta Europos ekonominių interesų grupė, skirta BONUS programai administruoti.

BONUS programos projektas (toliau – BONUS projektas) – projektas, patvirtintas BONUS EEIG Valdymo komitete. Jį sudaro planingų ir tarpusavyje susijusių veiklų visuma mokslinių tyrimų ir (arba) technologinės plėtros srityse, kuriomis, pasitelkus skirtus finansinius išteklius, per nustatytą laikotarpį siekiama užsibrėžtų tikslų ir rezultatų.

BONUS projekto etapas – BONUS projekto įgyvendinimo laikotarpis, kuris yra ne ilgesnis kaip vieneri finansiniai metai, prasidedantys sausio 1 d. ir besibaigiantys gruodžio 31 d., jei Tarybos nenustatyta kitaip.

Projekto koordinatorius – juridinis asmuo, koordinuojantis BONUS projekto įgyvendinimą.

Projekto vykdytojas – tyrėjas arba kitas darbuotojas, įgyvendinantis BONUS projektą.

Dalykinės ataskaitos – atsiskaitomojo laikotarpio BONUS projekto įgyvendinimo ataskaitos, pateikiamos šiame Apraše nustatytomis formomis ir terminais.

Finansinė paraiška – pagal šio Aprašo reikalavimus parengta paraiška finansavimui gauti.

Finansinės ataskaitos – BONUS projekto išlaidas pagrindžiantys finansiniai atsiskaitomieji dokumentai, pateikiami šiame Apraše nustatytomis formomis ir terminais.

Lėšų skyrimo sutartis – finansavimo, skirto BONUS projektui vykdyti, skyrimo sutartis.

Lėšos BONUS projektui finansuoti – tikslinės paskirties lėšos, skirtos BONUS projektui vykdyti.

Projekto vadovas – mokslininkas, kuris dirba pareiškėjo institucijoje ir yra atsakingas už BONUS projekto įgyvendinimą.

Pareiškėjas – juridinis asmuo, šio Aprašo nustatyta tvarka pateikęs finansinę paraišką.

Tarybos komitetas – Tarybos Gamtos ir technikos mokslų ekspertų komitetas.

Tarybos mokslo fondas – Tarybos padalinys, atliekantis administracinį, organizacinį ir informacinį darbą.

Tinkamos išlaidos – BONUS projekto pagrįstos išlaidos, kurios atitinka šiame Apraše nustatytus tinkamumo kriterijus ir patenka į bent vieną iš nustatytų kategorijų bei yra numatytos lėšų skyrimo sutarties išlaidų sąmatoje.

II. LĖŠŲ skyrimo Principai

4. Lėšas BONUS projektams finansuoti sudaro Tarybos tam tikslui skirti Lietuvos Respublikos valstybės biudžeto asignavimai ir BONUS EEIG asignavimai.

5. Taryba šio Aprašo nustatyta tvarka skiria lėšas BONUS programos projektų moksliniams tyrimams ir (arba) technologijų plėtrai, nefinansuojamiems iš kitų finansavimo šaltinių.

6. Dalyvavimas BONUS projektuose finansuojamas skiriant iki 100 procentų visų projekto įgyvendinimui numatytų lėšų.

7. Pareiškėjas gali planuoti tik tuos mokslinius tyrimus, darbus, įrangos įsigijimą, žmonių išteklius ir kitas priemones, kurie reikalingi BONUS projekto rezultatams pasiekti. Lėšos skiriamos vienam BONUS projekto etapui.

8. BONUS projektą vykdančios institucijos, mokėdamos su šiuo projektu susijusį darbo užmokestį, vadovaujasi Lietuvos Respublikos darbo kodeksu (Žin., 2002, Nr. 64-2569; 2010, Nr. 81-4221), Lietuvos Respublikos Vyriausybės 2007 m. balandžio 4 d. nutarimu Nr. 337 „Dėl mokslo ir studijų institucijų vadovų, jų pavaduotojų, akademinių padalinių vadovų, jų pavaduotojų, mokslinių sekretorių, mokslo darbuotojų, kitų tyrėjų ir dėstytojų darbo apmokėjimo sąlygų aprašo patvirtinimo“ (Žin., 2007, 42-1582; 2009, Nr. 157-7084) ir kitais Lietuvos Respublikos teisės aktais:

8.1. Projekto vadovas ir vykdytojai iš projekto lėšų negali gauti išmokų pagal autorines arba paslaugų sutartis. Asmenys, nesantys projekto vykdytojais, negali būti įdarbinti projekte.

8.2. Priedai prie atlyginimo projekto vykdytojams gali būti skiriami laikantis galiojančių Lietuvos Respublikos teisės aktų ir finansinėje paraiškoje turi būti išsamiai pagrįsti. Priedas turi atitikti projekto įgyvendinimo darbo sutartyje nurodytą vykdytojo darbo krūvį.

9. Pirkimo pridėtinės vertės mokestis (toliau – PVM), susijęs su iš BONUS projektams finansuoti skirtų lėšų pirktomis prekėmis, paslaugomis ar iš šių lėšų įsigytu ilgalaikiu turtu (kai lėšų ilgalaikiam turtui įsigyti gavėjas negali jo susigrąžinti) ir dengiamas iš šių lėšų, į PVM atskaitą ir į PVM deklaraciją negali būti įtraukiamas.

10. Pareiškėjas, pirkdamas prekes, paslaugas ar darbus, vadovaujasi Lietuvos Respublikos viešųjų pirkimų įstatymu (Žin., 1996, Nr. 84-2000; 2006, Nr. 4-102; 2010, Nr. 25-1174) ir kitais Lietuvos Respublikos teisės aktais.

III. TINKAMOS IR NETINKAMOS IŠLAIDOS

11. Tinkamos išlaidos turi atitikti šiuos kriterijus:

11.1. būti aiškiai apibrėžtos pagal išlaidų kategorijas;

11.2. būti realios ir teisingos, pagrįstos finansiniais dokumentais;

11.3. būti būtinos BONUS projektui įgyvendinti;

11.4. būti patirtos BONUS projekto įgyvendinimo metu.

12. Tinkamų išlaidų kategorijos, kurioms finansuoti šiame Apraše nustatyta tvarka gali būti skiriamos lėšos:

12.1. išlaidos BONUS projekto vadovo ir vykdytojų darbo užmokesčiui;

12.2. išlaidos BONUS projekto vadovo ir vykdytojų socialinio draudimo įmokoms;

12.3. išlaidos paslaugoms;

12.4. išlaidos prekėms;

12.5. išlaidos komandiruotėms;

12.6. išlaidos ilgalaikiam materialiajam ir nematerialiajam turtui įsigyti;

12.7. pridėtinės išlaidos (pareiškėjo institucijos sąnaudos).

13. Netinkamos išlaidos yra:

13.1. išlaidos baudoms sumokėti ir (arba) finansinėms sankcijoms atlikti ir (arba) bylinėjimosi išlaidoms padengti;

13.2. išlaidos debeto palūkanoms, finansinėms operacijoms, komiso rinkliavoms, nuostoliams, atsiradusiems dėl užsienio valiutos keitimo, kitiems grynai finansiniams sandorių kaštams;

13.3. išlaidos paskoloms, lizingo veikloms;

13.4. išlaidos projektui parengti;

13.5. deklaruotos, patirtos ar kompensuotos išlaidos, susijusios su kitais institucijoje vykdomais mokslinių tyrimų ir technologijų plėtros projektais.

14. Išlaidos pripažįstamos tinkamomis, jei atitinka Aprašo 11 punkto kriterijų reikalavimus bei yra teisingai ir sąžiningai paskirstytos pagal Aprašo 12 punkte nustatytas išlaidų kategorijas.

IV. finansinių paraiškų TEIKIMAS

15. Taryba išsiunčia pareiškėjams informacinį raštą apie galimybę pateikti finansines paraiškas ir nustato paraiškų pateikimo terminus.

16. Pareiškėjas kiekvienam BONUS projektui turi teikti atskirą finansinę paraišką.

17. Pareiškėjai šio Aprašo 15 punkte nurodytame rašte nustatytais terminais Tarybai pateikia:

17.1. užpildytą atitinkamą finansinės paraiškos formą (1 priedas). Finansinė paraiška turi būti pasirašyta pareiškėjo vadovo arba jo įgalioto atstovo, pareiškėjo vyriausiojo buhalterio, projekto vadovo ir patvirtinta pareiškėjo antspaudu;

17.2. investicinį projektą, parengtą pagal Aprašo 2 priede nurodytus reikalavimus, jei planuojama gauti lėšų ilgalaikiam turtui įsigyti;

17.3. pareiškėjo vadovo ar įgalioto atstovo pasirašytą prašymą skirti finansavimą BONUS projektui vykdyti.

18. Pareiškėjas pateikia po 1 (vieną) 17 punkte nurodytų dokumentų originalią ir 17.1–17.2 punktuose nurodytų dokumentų elektroninę (PDF formatu) versijas. Visi finansinės paraiškos lapai turi būti sunumeruoti ir įrišti.

19. Aprašo 17 punkte nurodyti dokumentai turi būti įteikti Tarybai adresu: Lietuvos mokslo taryba, Gedimino pr. 3, 01103 Vilnius.

20. Šio Aprašo 15 punkte nurodytame rašte gali būti nurodytas reikalavimas pateikti papildomų dokumentų.

21. Vėliau nei šio Aprašo 15 punkte nurodytame rašte nustatytais terminais gautos finansinės paraiškos nenagrinėjamos. Už finansinės paraiškos pristatymą laiku atsako pareiškėjas.

V. FINANSINIŲ PARAIŠKŲ VERTINIMAS

22. Jei šio Aprašo 15 punkte nurodytame rašte nenurodyta kitaip, vertinant finansines paraiškas, yra atliekamas:

22.1. administracinis vertinimas;

22.2. ekspertinis vertinimas.

23. Administracinį vertinimą atlieka Tarybos mokslo fondas jo direktoriaus nustatyta tvarka.

24. Administracinio vertinimo metu tikrinama, ar finansinė paraiška tinkamai užpildyta ir ar yra pateikti visi reikiami dokumentai bei informacija.

25. Administracinio vertinimo kriterijus atitinkančios finansinės paraiškos perduodamos ekspertiniam vertinimui. Tuo atveju, kai finansinės paraiškos neatitinka administracinio vertinimo kriterijų, informuojamas pareiškėjas ir jam nustatomas terminas trūkumams pašalinti.

26. Finansinių paraiškų ekspertinį vertinimą atlieka Tarybos komitetas. Tarybos komitetas finansinėms paraiškoms vertinti ir vertinimo išvadoms parengti gali paskirti ekspertus.

27. Ekspertinio vertinimo metu įvertinama, kaip finansinė paraiška atitinka šio Aprašo II ir III skyrių reikalavimus.

VI. SPRENDIMO PRIĖMIMAS IR LĖŠŲ SKYRIMo sutarčių sudarymas

28. Nutarimą dėl lėšų skyrimo priima Tarybos komitetas, atsižvelgdamas į ekspertinio vertinimo išvadas ir siūlymus.

29. Apie priimtą nutarimą dėl finansinės paraiškos Tarybos mokslo fondas informuoja pareiškėją ne vėliau kaip per 10 (dešimt) darbo dienų, išsiųsdamas jam informacinį pranešimą.

30. Tarybos komiteto sprendimą dėl lėšų skyrimo įgyvendina Tarybos mokslo fondas, sudarydamas su BONUS projektą vykdančiu pareiškėju lėšų skyrimo sutartį pagal Tarybos patvirtintą formą.

31. Tarybos mokslo fondas pareiškėjui pateikia lėšų skyrimo sutarties ir jos priedų elektroninę versiją. Tarybos mokslo fondui turi būti pateikti pareiškėjo vadovo pasirašyti 2 (du) lėšų skyrimo sutarties bei jos priedų egzemplioriai. Vienas Tarybos mokslo fondo direktoriaus pasirašytas lėšų skyrimo sutarties egzempliorius su priedais grąžinamas pareiškėjui.

VII. MOKĖJIMAI IR ATSISKAITYMAI

32. Tarybos mokslo fondas perveda pareiškėjui lėšas BONUS projektui finansuoti sutartyje nustatyta tvarka ir terminais.

33. Pareiškėjas ir projekto vadovas teikia ataskaitas sutartyje nustatytais terminais.

34. Tarybai teikiamos šios ataskaitos:

34.1. Dalykinė – projekto metinė įgyvendinimo ataskaita, pasirašyta projekto vadovo (elektroninė versija PDF formatu);

34.2. Finansinės ataskaitos (spausdintinė ir elektroninė versijos):

34.2.1. „Biudžeto išlaidų sąmatos įvykdymo 20___ m. ______________ d. ataskaita“ (forma Nr. 2), patvirtinta Lietuvos Respublikos finansų ministro 2004 m. gruodžio 29 d. įsakymu Nr. 1K-413 (Žin., 2005, Nr. 2-21; 2009, Nr. 41-1585);

34.2.2. Lėšų panaudojimo ataskaita.

34.3. Kitos sutartyje nurodytos ataskaitos ar dokumentai.

35. Gavus lėšų BONUS projektui finansuoti ir nustatytais terminais bei tvarka nepateikus dalykinių bei finansinių ataskaitų, taip pat, jeigu nebuvo padarytos išlaidos gavus lėšas šio Aprašo nustatyta tvarka, likusios lėšų skyrimo sutartyje numatytos lėšos pareiškėjui pervedamos tik tada, kai jis pateikia atsiskaitymo dokumentus ir įrodymus, kad išlaidų būta. Jei paaiškėja, kad lėšos naudotos ne pagal paskirtį arba neišnaudotos, pareiškėjas jas turi grąžinti Tarybai ne vėliau kaip iki gruodžio 15 d.

VIII. Ataskaitų vertinimas IR TVIRTINIMAS

36. Ataskaitų vertinimą organizuoja Tarybos mokslo fondas.

37. Dalykines ir finansines ataskaitas vertina ir siūlymus Tarybos komitetui teikia jo paskirti ekspertai.

38. Vertinimus ekspertai pateikia, užpildydami vertinimo anketą (3 priedas).

39. Finansines ataskaitas taip pat vertina ir išvadas Tarybos komitetui teikia Tarybos mokslo fondas.

40. Tarybos komitetas, įvertinęs ekspertų siūlymus ir Tarybos mokslo fondo išvadas, priima nutarimą dėl ataskaitų tvirtinimo.

41. Tarybos komitetui nutarus ataskaitas patvirtinti, Tarybos mokslo fondas su pareiškėju pasirašo Tarybos mokslo fondo direktoriaus patvirtintos formos darbų perdavimo–priėmimo aktą.

42. Jei BONUS projekto veiklos dalykinė ataskaita įvertinama neigiamai, Tarybos komitetas gali nustatyti terminus trūkumams pašalinti arba pasiūlyti Tarybos mokslo fondui lėšų skyrimo sutartį nutraukti.

43. Jei lėšų skyrimo sutartis nutraukiama, pareiškėjas turi grąžinti Tarybai visas ar Tarybos komiteto nustatytą dalį BONUS projekto vykdymui pervestų lėšų.

44. Taryba, tikrindama dokumentus, turi teisę kreiptis į pareiškėją, kad dokumentuose pateikta informacija būtų paaiškinta, patikslinta arba kad būtų pateikta papildomų dokumentų.

IX. BAIGIAMOSIOS NUOSTATOS

45. Projekto vadovas ar vykdytojai, skelbdami publikacijas, sukurtas vykdant BONUS projektą, nurodo, kad darbai atlikti vykdant BONUS projektą ir gavus finansavimą iš Tarybos.

_________________

Finansinių paraiškų Jungtinėje Baltijos

jūros mokslinių tyrimų programoje

teikimo, jų vertinimo, lėšų skyrimo,

ataskaitų teikimo ir vertinimo tvarkos

aprašo

1 priedas

LIETUVOS MOKSLO TARYBA FINANSINĖ PARAIŠKA BONUS PROJEKTUI VYKDYTI

Gauta Lietuvos mokslo taryboje ........................ Registracijos Nr.

(pildo Taryba)	(pildo Taryba)

2011 metams

1. Pareiškėjo duomenys

1.1. Pareiškėjo pavadinimas
1.2. Pareiškėjo registracijos Juridinių asmenų registre kodas, PVM mokėtojo kodas
1.3. Buveinės adresas, telefono, fakso numeriai, el. pašto adresas
1.4. Banko sąskaitos numeris ir banko rekvizitai
1.5. Pareiškėjo vadovo vardas, pavardė
1.6. Projekto vadovo mokslo laipsnis, vardas, pavardė, pareigos, telefonas, faksas, el. pašto adresas

2. Bendrieji duomenys apie BONUS projektą

2.1. BONUS projekto santrumpa
2.2. BONUS projekto pavadinimas (lietuvių ir anglų k.)
2.3. Mokslinių tyrimų sritis pagal BONUS-169 Mokslo planą
2.4. Vykdymo terminai (projekto pradžios ir pabaigos datos, trukmė, mėn.)
2.5. Projekto koordinatorius (projekto vadovo pedagoginis vardas ir mokslo laipsnis, vardas ir pavardė, institucijos pavadinimas, miestas, valstybė, el. pašto adresas)

3. BONUS projekto etapo darbų planas ir išlaidų sąmata

3.1. Projekto vadovo ir projekto vykdytojų numatomų atlikti darbų metų, kuriems prašoma skirti finansavimą, planas
Eil. Nr.	Darbo pavadinimas	Vykdymo laikotarpis, metų ketvirčiais

3.2. Detali BONUS projekto išlaidų metų, kuriems prašoma skirti finansavimą, sąmata
Eil. Nr.	Išlaidų pavadinimas	2011 m.

I ketv., Lt	II ketv., Lt	III ketv., Lt	IV ketv., Lt	Iš viso, Lt
1.	Darbo užmokestis
2.	Socialinio draudimo ir kitos teisės aktais numatytos įmokos
3.	Išlaidos paslaugoms (įskaitant išlaidas pagal autorines sutartis)
4.	Išlaidos prekėms
5.	Išlaidos komandiruotėms
6.	Išlaidos ilgalaikiam turtui įsigyti
7.	Pridėtinės išlaidos (pareiškėjo institucijos sąnaudos; iki 30 proc. išlaidų, nurodytų 1–3 eilutėse)
Iš viso:

3.2.1. Darbo užmokesčio ir socialinio draudimo įmokų išlaidų, įtrauktų į BONUS projekto išlaidų sąmatą, pagrindimas ir apskaičiavimas:
Vardas, pavardė	Pareigybė	Mėnesinis įkainis ir jo pagrindimas	Mėnesių, už kuriuos bus mokamas darbo užmokestis, skaičius	Iš viso, Lt
Iš viso:

3.2.2. Išlaidų paslaugoms, įtrauktų į BONUS projekto išlaidų sąmatą, pagrindimas ir apskaičiavimas:
Paslaugos pavadinimas	Išlaidų pagrindimas ir apskaičiavimas	Kaina	Iš viso, Lt
Iš viso:

3.2.3. Išlaidų prekėms, įtrauktų į BONUS projekto išlaidų sąmatą, pagrindimas ir apskaičiavimas:
Prekės (prekių grupės) pavadinimas ir kiekis	Kaina1	Iš viso, Lt
Iš viso:

1Jei prekių kaina viršija 1000 Lt už vienetą, papildomai reikia pateikti pagrindimą dėl turto priskyrimo trumpalaikio turto kategorijai

3.2.4. Išlaidų komandiruotėms, įtrauktų į BONUS projektų išlaidų sąmatą, pagrindimas ir apskaičiavimas:
Komandiruotės tikslas	Vieta, laikas ir trukmė	Komandiruojami asmenys	Komandiruotės išlaidų apskaičiavimas, Lt	Iš viso, Lt
Iš viso:

3.2.5. Ilgalaikio materialiojo ir nematerialiojo turto įsigijimo išlaidų, įtrauktų į BONUS projekto išlaidų sąmatą, pagrindimas ir apskaičiavimas:
Ilgalaikio materialiojo ir nematerialiojo turto pavadinimas	Išlaidų pagrindimas ir apskaičiavimas	Iš viso, Lt
Iš viso:

Pasirašydami patvirtiname, kad informacija, pateikta paraiškoje ir kituose pridedamuose dokumentuose, šio dokumento pasirašymo dieną yra teisinga.

____________________________	______________	___________

Pareiškėjo institucijos vadovas	(parašas)	(data)

(vardas, pavardė)

A. V.

____________________________	______________	___________

Vyr. buhalteris (vardas, pavardė)	(parašas)	(data)

____________________________	______________	___________

Projekto vadovas (vardas, pavardė)	(parašas)	(data)

_________________

Finansinių paraiškų Jungtinėje Baltijos

jūros mokslinių tyrimų programoje

teikimo, jų vertinimo, lėšų skyrimo,

ataskaitų teikimo ir vertinimo tvarkos

aprašo

2 priedas

BONUS PROJEKTUI Vykdyti bŪtino materialiojo ir nematerialiojo ilgalaikio turto įsigijimo pagrindimas (VALSTYBĖS KAPITALO INVESTICIJOS)

Materialusis ilgalaikis turtas

Eil. Nr.	Prekės (ilgalaikio turto) pavadinimas	Matavimo vienetas	Kiekis	Kaina, Lt	Už prekę iš viso, Lt	Paskirtis (kokiems BONUS projekto tikslams pasiekti ar uždaviniams spręsti)
1.
2.
...
Iš viso:

Nematerialusis ilgalaikis turtas

Eil. Nr.	Prekės (ilgalaikio turto) pavadinimas	Matavimo vienetas	Kiekis	Kaina, Lt	Už prekę iš viso, Lt	Paskirtis (kokiems BONUS projekto tikslams pasiekti ar uždaviniams spręsti)
1.
2.
...
Iš viso:

____________________________	______________	___________

Pareiškėjo institucijos vadovas	(parašas)	(data)

(vardas, pavardė)

A. V.

____________________________	______________	___________

Vyr. buhalteris (vardas, pavardė)	(parašas)	(data)

____________________________	______________	___________

Projekto vadovas (vardas, pavardė)	(parašas)	(data)

_________________

Finansinių paraiškų Jungtinėje Baltijos

jūros mokslinių tyrimų programoje

teikimo, jų vertinimo, lėšų skyrimo,

ataskaitų teikimo ir vertinimo tvarkos

aprašo

3 priedas

BONUS projekto metinės ataskaitos vertinimo anketa

už 2011 metus

BONUS projekto akronimas

.

BONUS projekto pavadinimas

.

Projekto vadovas

.

Pareiškėjas

.

Aš, čia pasirašęs ekspertas, patvirtinu, kad:

 šios ataskaitos teigiamo ar neigiamo vertinimo atveju neturėsiu tiesioginės ar netiesioginės materialios ar asmeninės naudos;

 šios ataskaitos negaliu vertinti dėl tiesioginio ar netiesioginio interesų konflikto.

Vertinimo kriterijai	Atitiktis kriterijui	Vertinimo išsamus paaiškinimas
1. Ar atlikti moksliniai tyrimai ir kiti darbai dera su projekto vykdymo planu?	TAIP arba NE
2. Ar projekto vykdymo metu gauti moksliniai rezultatai bei mokslinė ir (ar) technologinė produkcija yra vertinga ir atitinka planuotą?	TAIP arba NE
3. Ar projekto lėšos panaudotos tinkamai ir pagrįstai?	TAIP arba NE

Kiti eksperto siūlymai:

.

.

Apibendrinantis vertinimas ir eksperto siūlymas dėl tolesnių veiksmų (nereikalingas eilutes išbraukti):

a) ataskaitą priimti ir siūlyti ją patvirtinti,

b) ataskaitos nepriimti.

Data: .....................

Ekspertas:	_____________	________________________

(parašas (-ai))	(vardas(-ai) ir pavardė(-ės))

_________________